b"\n_START_ARTICLE_\nEeva Aronen\n_START_PARAGRAPH_\nEeva Tuulikki Aronen (o.s. Kokkonen; s. 19. syyskuuta 1959 Sein\xc3\xa4joki) on suomalainen l\xc3\xa4\xc3\xa4k\xc3\xa4ri ja l\xc3\xa4\xc3\xa4ketieteen tohtori, joka ty\xc3\xb6skentelee Helsingin yliopiston lastenpsykiatrian professorina._NEWLINE_Aronen kirjoitti ylioppilaaksi Alavuden lukiosta 1978. H\xc3\xa4n valmistui Helsingin yliopistosta l\xc3\xa4\xc3\xa4k\xc3\xa4riksi 1984 ja l\xc3\xa4\xc3\xa4ketieteen tohtoriksi 1988. H\xc3\xa4nen englanninkielinen v\xc3\xa4it\xc3\xb6skirjansa (1988) oli otsikoitu Prediction and prevention of children's mental disturbances\xc2\xa0: a ten-year follow-up study. Lastenpsykiatrian erikoisl\xc3\xa4\xc3\xa4k\xc3\xa4rin p\xc3\xa4tevyyden h\xc3\xa4n sai 1989 ja Helsingin yliopiston lastenpsykiatrian dosentuurin 1999._NEWLINE_H\xc3\xa4n ty\xc3\xb6skenteli Helsingin yliopistollisen keskussairaalan (HYKS/HUS) lasten ja nuorten sairaalan psykiatrian erikoisl\xc3\xa4\xc3\xa4k\xc3\xa4rin\xc3\xa4 vuodesta 1989 ja oli samalla Helsingin yliopiston lastenpsykiatrian klinikan apulaisopettaja 1989\xe2\x80\x932001. T\xc3\xa4st\xc3\xa4 ajanjaksosta h\xc3\xa4n toimi post doc -tutkijana Harvardissa Yhdysvalloissa 1990\xe2\x80\x931993. Helsingin yliopiston professorina h\xc3\xa4n on toiminut vuodesta 2013._NEWLINE_Eeva Arosen puoliso on professori Hannu Aronen (1984\xe2\x80\x93)."